b'\n_START_ARTICLE_\nHemera\n_START_PARAGRAPH_\nHemera (gr\xc4\x8d. \xe1\xbc\xa9\xce\xbc\xce\xad\xcf\x81\xce\xb1, H\xc3\xaam\xc3\xa9ra = "dan") u gr\xc4\x8dkoj mitologiji personifikacija je dana i primordijalno bo\xc5\xbeanstvo.\n_START_SECTION_\nKarakteristike\n_START_PARAGRAPH_\nHemera (Dan) je ponekad poistovje\xc4\x87ena s bo\xc5\xbeicom Ejom (Zora)._NEWLINE_William-Adolphe Bouguereau je naslikao Hemeru kao lijepu golu bo\xc5\xbeicu bla\xc5\xbeenog izraza lica. Sli\xc4\x8dno je naslikao njezinu sestru Niktu.\n_START_SECTION_\nRo\xc4\x91enje\n_START_PARAGRAPH_\nHemera je prema Heziodu k\xc4\x87i Nikte (No\xc4\x87) i Ereba (Tama), prema pjesniku Bahilidu k\xc4\x87i Nikte i Krona (Vrijeme), a prema Higinu Hemera je k\xc4\x87i Kaosa, a Nikta joj je sestra.\n_START_SECTION_\n\xc5\xbdivot\n_START_PARAGRAPH_\nNjezin brat i ljubavnik Eter nije aktivno sudjelovao u mitologiji i kultu kao ni Hemera. Higin navodi Urana (Otac Nebo), Geju (Majka Zemlja) i Talasu (More) kao njihovu djecu, a Heziod samo Talasu._NEWLINE_Prema Heziodu, Hemera je napustila Tartar kad je Nikta do\xc5\xa1la u nj, a kad se Nikta vratila, Hemera ga je napustila.'